DĖL GAUTO PAKLAUSIMO
[bookmark: _Hlk220508366]Informuojame, kad 2026 m. sausio 28 d. 11:41 val. Centrinės viešųjų pirkimų informacinės sistemos priemonėmis buvo gautas tiekėjo paklausimas mobilios aplikacijos „NMA agro“  tobulinimo ir palaikymo paslaugų pirkime. Teikiame atsakymus į tiekėjo pateiktus klausimus:
Klausimas: „Norėjome pasiteirauti, kokios technologijos (programavimo kalbos, karkasai, jų versijos) buvo naudojamos kuriant android ir ios aplikacijas?“
Atsakymas: Šiuo metu eksploatuojamos mobiliosios programėlės „NMA agro“ yra sukurtos taip: Android platformos aplikacija – naudojant Kotlin programavimo kalbą ir Android Studio kūrimo aplinką, o iOS platformos aplikacija – naudojant Swift programavimo kalbą ir Xcode kūrimo aplinką, Storyboard naudojant grafiniams programėlės komponentams valdyti. 
Android aplikacijoje naudojamas ESRI ArcGIS Runtime SDK for Android, licencijos lygis – Lite;
iOS aplikacijoje – ESRI ArcGIS Runtime API for iOS, licencijos lygis – Lite.
Konkrečios naudojamų operacinių sistemų, SDK ar kitų bibliotekų versijos buvo atnaujinamos pagal Google Play ir Apple App Store taikomus reikalavimus.


